Alexander von Bulmerincq

Alexander Michael Carl von Bulmerincq (24. mai/5. juuni 1868 Peterburi – 29. märts 1938 Tartu) oli Eesti teoloog"Eesti teaduse biograafiline leksikon" 2000, kd. 1, lk. 171. ja orientalist, maailmas tunnustatud Vana Testamendi teadlane. 

Bulmerincq oli Eesti Lähis-Ida uuringute ja assürioloogiateaduse üks alusepanijaid, ta avaldas palju uurimusi Iisraeli ja ümbritsevate piirkondade aja- ja usundiloost.

Tema poeg oli tunnustatud orientalist Alexander Georg von Bulmerincq (1909–1945), kes tegutses marssal Erwin Rommeli ülemtõlgina Aafrikas.

Alexander von Bulmerincq õppis evangeelset teoloogiat, Vana Testamendi teadusi ja semiidi keeli Tartu ja Leipzigi ülikoolides. Kaitses teoloogiamagistri väitekirja 1894 Tartu Ülikoolis. Oli korp! Neobaltia liige. 1898 aastast alates oli Tartu ülikooli erakorraline ja 1907. aastast alates korraline semiidi keelte professor. 1908–1912 oli Tartu Ülikooli usuteaduskonna dekaan. Eesti Vabariigi Tartu Ülikoolis sai temast Vana Testamendi ja semiidi keelte professor.

Tema õpilaste hulka kuulusid Ameerika Ühendriikides 20. sajandi tuntuimaks süroloogiks kujunenud Artur Võõbus ning teoloog ja orientalist Uku Masing, kellest sai ka Bulmerincqi töö jätkaja Tartu Ülikooli Vana Testamendi ja semitistika professorina. Marju Lepajõe on öelnud: "Üks efektiivsemaid seminare Tartu ülikooli ajaloos on olnud mu meelest enne II maailmasõda Alexander von Bulmerincqi süüria keele tunnid, kus käisid enamasti ainult kaks õpilast: Uku Masing ja Arthur Võõbus."Mihhail Lotman Haridus vajab nii sügavust kui ka paindlikkust Sirp, 18.01.2019 (vaadatud 18.01.2019)

 Tunnustus 
 Teoloogia audoktor, Aberdeeni Ülikool (1906)

Pühendusteos
Alexander von Bulmerincqi mälestuseks ilmus Riias kogumik In piam memoriam Alexander von Bulmerincq: Gedenkschrift zum 5. Juni 1938, dem siebzigsten Geburtstage des am 29. März 1938 Entschlafenen, dargebracht von einem Kreise von Freunden und Kollegen. Abhandlungen der Herder-Gesellschaft und des Herder-Instituts zu Riga 6/3. Riga: Verlag Ernst Plates, 1938, 231 lk. Teoses avaldasid artikleid mitmed maailmakuulsad uurijad nagu Enno Littmann, Martin Noth, Heinrich Seesemann, Uku Masing, Albrecht Alt ja teised.

Valik teadustöid
Der Prophet Maleachi. Bd. 1. Einleitg in d. Buch d. Propheten Maleachi. Dorpat: Krüger 1926.
Die Mischehen im Buche Malachi. Leipzig: Hinrichs, 1926, lk. 31–42.
Der Prophet Maleachi. Bd. 2. Kommentar zum Buche d. Prophet Maleachi. Dorpat: Krüger 1932.
Die Immanuelweissagung (Jes. 7) im Lichte der neueren Forschung. Eesti Vabariigi Tartu Ülikooli toimetused: B Humaniora ; 37,1. Tartu: Krüger 1935.
Immaanueliennustus (Jes. 7) uuemate uurimuste valgusel: (väljavõte jaanuarikonverentsil 22.I 1935. peetud ettekandest). Tartu: Mattiesen 1935.

Viited

Kategooria:Tartu Ülikooli usuteaduskonna dekaanid
Kategooria:Tartu Ülikooli usuteaduskonna professorid
Kategooria:Tartu Jaani koguduse vaimulikud
Kategooria:Baltisaksa teadlased
Kategooria:Eesti teoloogid
Kategooria:Eesti orientalistid
Kategooria:Eesti assürioloogid
Kategooria:Korporatsioon Neobaltia liikmed
Kategooria:Sündinud 1868
Kategooria:Surnud 1938